[{"text_idx": "#000006", "text": "izanzirenak.eus web gunearen bitartez, emakumeak Estatu kolpe zein frankismoan zehar jasandako errepresioari leku egiten zaio. Web gunea 2019. urtean sortu zen. Bertan, Behe Bidasoan atxilotuak, fusilatuak, erbesteratzera behartuak eta susmagarritzat jo ziren 146 emakumeren jazoerak gorde dira. Azken hiru urteetan, ikerketa lanak sakondu dira eta honen emaitza da web guneak izango duen zabalpena. Hurrengo hilabeteetan, beste 200 emakumeren gertaerak jasoko dira. Horien artean dago Faustina Ruiz Garci\u0301a. Galdames ontzian atxilotu ostean faxistek fusilatu zuten emakumea. Baita ere, Consolacio\u0301n Mangas, eskualdea defendatzen, frontean hil zen emakumea. Edo Micaela Aizpiolea La Roseraireko ospitalean artatu zuten errefuxiatu irundarra, besteak beste."}, {"text_idx": "#000009", "text": "Ricardo Cuendek Errioxan izan zuen Estatu kolpearen berri. Opor gisa, mendiak igotzera joan zen Pablo Lombanarekin. Matxinadaren berri zutela, etxerantz, Irunera, irten ziren. Hala ere, ezin izan zuten eskualdera etorri eta ondorioz Iturenen gelditu ziren. Familiarekin harremana guztiz galduta, Iturengo udal idazkariak Mendaur mendian atxilotu zituen. Bi Guardia Zibilek Dantxarineara eraman zituzten galdekatuak izateko. Bertan jakin zuten atxiloketa Bidasoan gauzaturiko bi faxisten atxiloketaren ondorio zela. Hainbat astez atxilotuta egon ziren Irun\u0303eko erreketeen koartel nagusian. 1936ko irailean askatu zituzten, hiru asteko egonaldia burutu zuten Iturenen eta, Irunera itzultzean, berriz atxilotu zituzten Udaletxean, ia urtebeteko egonaldia burutuz."}, {"text_idx": "#000010", "text": "Senideen bitartez, idatziak eskuratu ostean, argitalpena publiko egingo da. Horretarako, \u201cHistoria de nuestras vacaciones del an\u0303o 1936\u201d kontakizuna jasotzen duen liburuxka irailak 3an aurkeztuko da, Palmera Montero gunean, 18.00etan."}, {"text_idx": "#000012", "text": "Oroimena aldarrikatzeko, irailak 5ean (12.00), eskualdearen hartzearen 85. urteurrenean, ekitaldi publikoa burutuko da Behobia auzoko zubi zaharrean. Bertatik hamarnaka errefuxiatu ihesean joan ziren faxismotik ihesi. Bertan ere, inguruko Punttako borrokaldiak oroitaraziko dira internazionalistei men eginez eta ozen aldarrikatuko dira \u201cIzan zirenak eta izango direnak gogoan\u201d web gunean barnebiltzen diren emakumeak."}]